Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12592

2. 3. 1. Kormányozhatóság A helikopternek kormányozhatónak és manőverezhetőnek kell lennie az összes várható üzemeltetési körülmény között, és képesnek kell lennie arra, hogy simán térjen át egyik repülési körülményből a másikba (például: fordulók, oldalirányú csúszások, a hajtómű teljesítményének változásai, a helikopter konfigurációinak változása) anélkül, hogy kivételes képességet, figyelmet, vagy erőkifejtést kívánna meg a pilótától, még abban az esetben is, ha bármelyik hajtómű egysége üzemképtelenné válik. A repülés minden fázisára ki kell dolgozni a helikopter biztonságos kormányozhatóságának technikáját, valamint azokra a helikopter konfigurációkra, amelyekre teljesítményértéket határoztak meg. Megjegyzés.- Ezen Szabványnak többek között az a célja, hogy olyan üzemelésre is vonatkozzon, amikor nem észlelhető légköri turbulencia körülményei állnak fenn, és célja az is, hogy biztosítsa, hogy a repülési tulajdonságok indokolatlan torzulása nem fog bekövetkezni turbulens levegőben.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes